દાયકા અગાઉ માત્ર સાબરકાંઠાના પોશીના, લાંબડીયા કે ખેડબ્રહ્મા પંથકમાં જ નહીં પરંતુ રાજસ્થાનના ઉદેપુર, સિરોહી, આબુરોડ અને બનાસકાંઠાના અંબાજી સુધી જેની ધાક હતી તે ‘વીરપ્પન’ ઉર્ફે મણા કીકા છેલ્લા દાયકાથી સાબરમતી જેલમાં માલધારી સમાજના એક પશુપાલકના મર્ડરના ગુના હેઠળ સજા કાપતો હતો, પરંતુ દિવાળીના તહેવારો ઉજવવા પેરોલ ઉપર પોશીના તાલુકામાં આવેલા તેના વતન પાલીયા બીયા (સીમલા ભૂજ) આવેલો હતો, દરમ્યાન તેના પિતા કીકાભાઈ સાથે ગામના એક ડઝન જેટલા શખ્સોએ ઝઘડાની જુની અદાવત રાખીને દિવાળી દિવસે ભત્રીજીના ઘરે તહેવાર ઉજવવા જઈ રહેલા મણા કીકાને રસ્તામાં રોકીને તેની સાથે ઝઘડો કરીને તેના ઉપર બંદૂકની બે ગોળીઓ વડે ફાયરીંગ કરીને મોતને ઘાટ ઉતારી દીધો હતો, તેમજ મણાને બચાવવા વચ્ચે પડેલા તેના ભાઈ થાવરા ઉપર પણ જીવલેણ હુમલો કરી દીધો હતો, આ ઘટનાના કારણે ઈતિહાસના પાનાઓમાંથી ભૂંસાઈ ગયેલું ડાકુ મણા કીકા નામ ફરી તાજું થઈ ગયુ છે, તેમજ સમગ્ર પંથકમાં ચકચાર પણ મચી જતાં પોશીના પોલીસ પણ હાઈએલર્ટ ઉપર છે.